user
Mitä tarkoittaa kelirikko?
assistant
Kelirikko voidaan jakaa kahteen tyyppiin, pinta- ja runkokelirikkoon. Keväällä sorateitä koettelee ensin pintakelirikko, kun lämpö sulattaa pien pintakerroksen, mutta kosteus ei pääse valumaan jäätyneen tierakenteen läpi. Tällöin tien pintakerros voi pehmentyä pahastikin. Pintakelirikkoa voi esiintyä myös kesällä ja syksyllä, jos ilmat ovat pitkään sateisia.

Runkokelirikko alkaa lämmön edelleen sulattaessa tierakennetta. Tien runko ja siinä oleva vesi alkaa sulaa. Rakenteen sulaminen voi aiheuttaa suuriakin muodonmuutoksia tiessä. Tässä vaiheessa tierakenteen kantavuuskin on heikoimmillaan ja joissakin tapauksissa voidaan joutua rajoittamaan liikennettä asettamalla tielle painorajoitus.